**Β΄ ΓΥΜΝΑΣΙΟΥ - Μεσαιωνική και Νεότερη Ιστορία**

**Κεφάλαιο τρίτο - Περίοδος της μεγάλης ακμής του Βυζαντίου (717 – 1025)**

**Ι. Παγίωση της βυζαντινής κυριαρχίας στα Βαλκάνια και τη Μ, Ασία**

**5. Η Βυζαντινή Εποποιία. Επικοί αγώνες και επέκταση της Αυτοκρατορίας**

***α. Αγώνες με τους Άραβες***

🡺 Πότε εγκαινιάζονται οι νέοι αγώνες των Βυζαντινών ενάντια στους Άραβες;

Στα χρόνια του Ρωμανού Λακαπηνού.

🡺 Ποιος ήταν ο στόχος των Βυζαντινών σε αυτούς τους αγώνες ενάντια στους Άραβες;

Η ανάκτηση όλων των παλαιών ρωμαϊκών εδαφών της Εγγύς Ανατολής και η διάδοση του Χριστιανισμού.

🡺 Με ποιους στρατηγούς και αυτοκράτορες επιτυγχάνεται η βυζαντινή αντεπίθεση ενάντια στους Άραβες και ποιες περιοχές ανακτούν;

• Ο στρατηγός Ιωάννης Κούρκους καταλαμβάνει την Έδεσσα της Συρίας.

• Οι στρατηγοί – αυτοκράτορες: Νικηφόρος Φωκάς, Ιωάννης Τζιμισκής και Βασίλειος Β΄ ανακτούν τις μεγαλονήσους Κρήτη ( 961 ) και Κύπρο ( 965 ), τις πόλεις της Κιλικίας και τμήματα της Συρίας και της Παλαιστίνης.

β. Αγώνες με τους Βούλγαρους

🡺 Πότε οι φιλικές σχέσεις των Βυζαντινών με τους Βούλγαρους γίνονται εχθρικές;

Όταν ανήλθε στο βουλγαρικό θρόνο ο Συμεών.

🡺 Τι γνωρίζετε για το Συμεών;

Ήταν ελληνομαθής, που ήθελε να ιδρύσει βουλγαροβυζαντινή αυτοκρατορία στη θέση της βυζαντινής. Αυτοτιτλοφορήθηκε βασιλεύς Βουλγάρων και Ρωμαίων. Πολιόρκησε την Κωνσταντινούπολη, αλλά ο θάνατός του, ματαίωσε τις φιλοδοξίες του.

🡺 Ποιος διαδέχεται το Συμεών και ποια η δική του στάση απέναντι στους Βυζαντινούς;

Το διαδέχεται ο Πέτρος. Αυτός σύνηψε με το Βυζάντιο συνθήκη ειρήνης και μάλιστα νυμφεύθηκε την ανεψιά του Ρωμανού Λακαπηνού, Μαρία.

🡺 Με ποιου την ηγεσία το Βυζαντινό κράτος βρίσκεται πάλι υπό απειλή;

Όταν αναλαμβάνει τσάρος ο Σαμουήλ, ο οποίος ιδρύει το νέο Βουλγαρικό κράτος με επίκεντρο την ελληνική περιοχή της Αχρίδας.

🡺 Ποιος αυτοκράτορας αναλαμβάνει να αντιμετωπίσει το τσάρο Σαμουήλ;

Ο αυτοκράτορας του Βυζαντίου Βασίλειος Β΄.

🡺 Σε ποιες μάχες σημειώνεται η συντριβή των Βουλγάρων;

Στις μάχες Σπερχειού ( 997 ) και Κλειδίου ( 1014 ).

🡺 Ποιο το αποτέλεσμα των μαχών αυτών;

Αποτέλεσμα: η πλήρης υποταγή της Βουλγαρίας το 1018 και ο χωρισμός της σε δύο θέματα. Τα σύνορα του Βυζαντίου έφτασαν και πάλι στο Δούναβη.

***γ. Οικονομικές συνέπειες των πολέμων***

🡺 Ποιες οι οικονομικές συνέπειες των πολέμων;

**Άμεσες συνέπειες:**

Οι κατακτήσεις του Βυζαντινού στρατού και η επέκταση των συνόρων ευνόησαν την άνθηση της οικονομίας:

Προστέθηκαν στο κράτος νέα εδάφη, παραγωγικό δυναμικό και έσοδα.

Έχουμε την ειρηνική καλλιέργεια της γης λόγω της διακοπής των αραβικών επιδρομών.

Πολλαπλασιάστηκαν η παραγωγή και τα νομισματικά αποθέματα του Βυζαντινού κράτους.

**Ψυχολογικές συνέπειες**

Ο πλούτος έφερε ευμάρεια και χλιδή, ενίσχυσε το διεθνές κύρος της αυτοκρατορίας και γέννησε αισθήματα αυτοπεποίθησης και περηφάνιας στους υπηκόους.